**Սիրելի՛ երիտասարդներ**

Իմ ջերմ եւ անկեղծ բարեմաղթանքներն եմ հղում ձեզ՝ Երիտասարդության միջազգային օրվա կապակցությամբ, որը նշվում է այսօր:

Մաղթում եմ բոլորիդ խաղաղ երկինք, անսպառ ավյուն եւ լավատեսություն, աշխատասիրություն եւ կամք՝ ձեր երազանքների, նպատակների, գաղափարների իրականացման համար:

Անչափ կարեւոր եւ գնահատելի է  ձեր ներգրավվածությունը  մեր համայնքի կյանքի տարբեր ոլորտներում, մեծերիս համար միշտ ուսանելի են ձեր նախաձեռնություններն ու  հնչեցրած  առաջարկները:

Ցանկանում եմ, որ այսուհետ եւս առավել ժրաջանորեն եւ սրտացավությամբ ձեր ուժն ու եռանդը ներդնեք՝  ամեն ոք իր   նախընտրած ոլորտում՝  ի շահ հայրենի քաղաքի, հայրենի երկրի, իսկ մենք, շնորհավորանքից զատ, գիտակցում ենք մեր պատասխանատվությունն այն  միջավայրի հանդեպ, որում կերտվում է ձեր ապագան:

Հավաստիացնում եմ, որ բոլորիս աչքի առջեւ են ձեր խնդիրներն ու հոգսերը, եւ անում ենք  հնարավոր ամեն ինչ, որ վաղը ունենաք առավել բարեկեցիկ կյանք եւ առավել շեն հայրենիք: